Cincau

Cincau (; serapan bahasa Cina 仙草 - Pe̍h-ōe-jī Hokkien: sian-chháu, pinyin: xiāncǎo; juga 涼粉 liáng fěn) ialah sejenis makanan bersifat serupa agar-agar dperolehi daripada pokok dalam keluarga daun pudina yang dipergunakan di China dan Asia Tenggara sebagai pencuci mulut serta juga dalam minuman. Ia boleh didapati dalam bentuk tin mahupun bungkusan di pasar raya dan pusat-pusat beli-belah serata Asia. 

Terdapat dua jenis cincau yang didapati serata Nusantara: cincau hitam yang dijumpai di Malaysia dan Singapura, dan cincau hijau yang lebih didapati di Indonesia.

Pembuatan 
Terdapat seberapa jenis tumbuhan yang digunakan sebagai bahan utama:

 Mesona chinensis yang menghasilkan cincau hitam,
 Cyclea barbata yang menghasilkan cincau hijau,
 Melastoma polyanthum

Daun-daun mentah yang dipetik ini disimpan agar teroksida seketika sebelum ia direbus bersama-sama kalium karbonat selama beberapa jam. Cecairnya kemudiannya didinginkan sehingga menjadi seolah-olah agar-agar. Agar cincau yang siap sejuk mempunyai kelikatan sederhana yang senang dipotong.

Cincau ini biasanya dicampurkan dengan sirap untuk menghasilkan sejenis minuman yang dianggap mempunyai sifat yin yang dapat menyejukkan badan. Warnanya minuman ini perang tua yang jernih, dengan cincau berbentuk lembar atau kiub di dalamnya. Rasanya sedikit merupai iodin.

Penyajian

Di Tanah Besar China dan Hong Kong 
Cincau dihidangkan dalam suatu air bergula secara tradisinya. Susu sejat turut ditambah kepada air cincau.

Di Taiwan 
Cincau dijadikan minuman panas yang likat atau minuman berais di Taiwan. Ia sering ditambahkan pada baobing atau teh susu mutiara.

Di Malaysia dan Singapura 
Cincau hitam sering dihidangkan dalam pencuci mulut seperti ais kacang serta cendol. Ia turut ditambahkan dalam minuman tertentu seperti air bandung untuk menambahkan tekstur.

Terdapat suatu minuman bancuhan mencampurkan air kacang soya dengan air cincau menghasilkan sejenis minuman yang dikenali sebagai "Michael Jackson"

Di Indonesia 
Cincau didapati di Indonesia sebagai sejenis serbuk segera seperti dengan serbuk agar-agar yang lain. Serbuknya yang lebih mudah digunakan diperbuat daripada daun Mesona palustris.

Rujukan

Pautan luar 
 Di sebuah kilang cincau, rahsia-rahsia di belakang pembasuh mulut didedahkan
 Glosari Makanan Asia 
 Cincau dan agar-agar yang lain
 Serbuk Cincau Segera Indonesia

Pencuci mulut
Minuman tidak beralkohol
Masakan Indonesia
Masakan Malaysia
Masakan Singapura
Masakan Taiwan
Masakan Thai
Masakan Vietnam